
ПРОЦЕДУРА

ЗА

ПРОВЕЖДАНЕ НА ВТОРИ  ТЪРГ С ТАЙНО НАДДАВАНЕ



	
Търгът се провежда при условията и изискванията за участие в търг с  тайно наддаване  по реда на Наредба № 7/14.11.1997 г. за продажба на движими вещи – частна държавна собственост.
Предмет на търга са следните движими вещи-частна държавна  собственост, а именно:

1.Специален автомобил, марка „Ситроен”, модел ”Джъмпер 31”, с рег. № РА5650АР,    цена – 1458.33 лв.
     2.Специален автомобил, марка „Ситроен”, модел „Джъмпер”, с рег. № РА2723АА,  цена – 1583.33 лв.
3.Специален автомобил, марка „Ситроен”, модел „ЗХ 1.9Д”, с рег. № РА4513АP,  цена – 633.33 лв.
             4.Специален автомобил, марка „Ситроен”, модел „ЗХ 1.4”, с рег. № РА6274АP, с начална цена -650.00 лв.

Вид на търга: Публичен търг с тайно наддаване по реда на Наредба № 7/14.11.1997 г. за продажба на движими вещи- частна държавна собственост.
		Дата, час и място на провеждането на търга: Провеждането на търга ще бъде  от 10.00 ч. на 02.10.2020 г. в административната сграда на ЦСМП Пазарджик, ул.” Болнична” № 17, ет.4-ти.
            Депозити за участие в търга: 10% от обявената тръжна цена на вещта, по която ще наддават, внесен/и  по  следната банкова сметка на ЦСМП Пазарджик: 
IBAN: BG47UBBS80023106211400
Банков код: BIC: UBBSBGSF
Банка: ТБ”ОББ” АД
	Депозита за участие следва да е постъпил по сметката на ЦСМП до 01.10.2020 г.
	Внесеният депозит на спечелилия търга се задържа до плащане на продажната цена. При отказ на участник, обявен за спечелил  да плати посочената от него цена, внесеният депозит се задържа и се предлага на класирания на второ място  да закупи вещта по  предложената от него цена, която не може да бъде по-ниска от първоначалната посочена в тръжната документация.
	Връщането на депозитите на неспечелилите търга участници се извършва в три дневен срок след подписване на тръжния протокол.
Оглед на вещите, предмет на търга, може да се извършва в град Пазарджик, ул.”Болнична” № 15,  автокомплекса на ЦСМП Пазарджик /намиращ  се в двора на Окръжна болница – МБАЛ”Пазарджик” АД град Пазарджик, след сградата на Инфекциозно отделение/ -  всеки работен ден от 10.00 ч. до 15.00 ч., до  01.10.2020 г. включително, в присъствието на представител на ЦСМП град Пазарджик.
Заявки за оглед на телефон: - 0878/418066, управител транспорт
Участие в търга:
До участие в търга се допускат физически и юридически лица, внесли депозит за участие.
Тръжната документация може да бъде получена  в деловодството на ЦСМП Пазарджик, град Пазарджик, ул.”Болнична” № 17, ет.ІV-ти.
Документацията за участие в търга е достъпна и на интернет страницата на ЦСМП Пазарджик  csmppz.com  
	Регистрация и необходими документи:
	До 16.00 часа на 01.10.2020 г., кандидатите за участие в търга представят в деловодството на ЦСМП Пазарджик следните документи:
	Копие от документа за внесен депозит;
	Ценова оферта – попълнена по образеца към документацията;
	Нотариално заверено пълномощно при участие чрез представител- представя се на комисията в дена на търга.
	ТРЪЖНА ПРОЦЕДУРА
[bookmark: _GoBack]	Копие от документа за внесен депозит и пълномощното се представят от съответния кандидат в деловодството на ЦСМП град Пазарджик на Председателя или на упълномощен от него член на тръжната комисия, при спазване на горе упоменатите срокове за прием на документи.
	Към документите в отделен непрозрачен запечатан плик с ненарушена цялост, кандидата представя ценовата си оферта – по образеца към документацията.
	Председателят или упълномощен от него член от комисията  проверява дали от страна на кандидатите депозирали заявление за участие са спазени всички условия на процедурата и дава пореден тръжен номер на кандидата и номера на позицията на вещта от тръжния списък. След получаване на тръжния номер, представител на комисията изписва върху представения от кандидата плик с ценовата оферта, получения тръжен № от същия и така оформения плик се пуска от представител на комисията в запечатаната урна в присъствието на кандидата.
	В деня, определен за провеждане на процедурата Председателят на комисията проверява присъствието на кандидатите депозирали оферта за участие и отваря урната с подадените оферти. Офертите се отварят последователно по реда на получените от тях тръжни номера и се подреждат в тръжен лист, при спазване на разпоредбите на чл.10, ал.1 от Наредба № 7/14.11.1997 г. за продажба на движими вещи – частна държавна собственост.
	За спечелил търга се обявява кандидатът предложил най-висока цена. Когато двама и/или повече кандидати са предложили еднаква най-висока цена за дадена позиция, тръжната комисия определя крайния купувач чрез жребий.
	 Когато за вещта, в срока определен за депозиране на офертите има депозирана само една оферта, комисията я разглежда и обявява за купувач кандидата в случай, че подадената от него оферта е с цена равна, или по-висока от първоначално определената.
В случай, че предложената от кандидата цена е по-ниска от обявената начална цена, офертата на същия не се класира и за вещта се обявява повторен търг по реда на чл.15 от Наредба № 7/14.11.1997 г. за продажба на движими вещи – частна държавна собственост.
	За проведения търг комисията съставя тръжен протокол в три екземпляра – един за спечелилия търга, един за комисията и един за касата на продавача.
	Резултатите от обявения търг се обявяват на мястото за обяви.
	Непродадените вещи, включени в два последователни търга с тайно наддаване, могат да се продават на първия по време кандидат-купувач, заявил писмено желанието си да закупи вещта /вещите/ по цена не по-ниска от 60 на сто от първоначалната тръжна жена-  по реда на чл.16 от Наредба № 7/14.11.1997 г. за продажба на движими вещи – частна държавна собственост.	НАЧИН НА ПЛАЩАНЕ НА ПРОДАЖНАТА ЦЕНА
	Участникът, обявен за спечелил търга, заплаща посочената цена  в срок до три работни дни  от датата на обявяване на резултатите. Плащането се извършва по сметка на ЦСМП Пазарджик, а именно : 
IBAN: BG47UBBS80023106211400
Банков код: BIC: UBBSBGSF
Банка: ТБ”ОББ” АД
Ако плащането не се извърши в посочения по-горе срок , или при отказ на спечелилия  търга да заплати предложената от него цена, внесения от него депозит се задържа  и се предлага на класирания на второ място да закупи вещта по предложената от него цена, която не може да бъде по-ниска от начално обявената. В случай, че той също откаже, внесения от него депозит се задържа.
ПРЕМИНАВАНЕ НА СОБСТВЕНОСТТА
Вещта се предава на купувача след плащане на цената и подписване на Предавателно-приемателен протокол.
Закупената вещ следва да се вдигне до пет дни от датата на плащане по реда на чл.13, ал.2 от Наредба № 7/14.11.1997 г. за продажба на движими вещи – частна държавна собственост. След този срок купувачът дължи магазинаж в размер на 0.02% на ден за срок от един месец. В случай, че и след този срок, закупената вещ не се вдигне от купувача, ЦСМП Пазарджик има право да обяви нов търг.
На основание чл.11, ал.3 от Наредба № 7/14.11.1997 г. за продажба на движими вещи – частна държавна собственост в седем дневен срок от датата на обявяване на резултатите участниците в търга могат да подадат жалба по реда на Административно процесуалния кодекс за неспазване на условията и реда на неговото провеждане.
Процедурата за провеждане на търга е разработена в съответствие с разпоредбите на Наредба № 7/14.11.1997 г. за продажба на движими вещи – частна държавна собственост. Неизпълнението на някое от условията от страна на даден участник е основание за недопускането или отстраняването му от търга.


УТВЪРЖДАВАМ:
ДИРЕКТОР ЦСМП
 ПАЗАРДЖИК:………………………………
                              / Д-Р БОРИС МАНЕВ/








